ประจำเดือนชอบมาเป็นเส้นสีน้ำตาลไม่ออกมาเป็นเลือดโดยตรงเวลาเข้าห้องน้ำใช้ที่ฉีดก็จะออกมาเป็นเส้นสีน้ำตาลไม่เป็นเลือด เดือนที่แล้วประจำเดือนมาปกติ
สวัสดีค่ะ การที่มีเลือดประจำเดือนเป็นสีน้ำตาล เป็นบ่งบอกว่าเป็นเลือดที่ค้างในมดลูกนะคะ ไม่ได้บ่งบอกถึงความผิดปกติใดๆที่ชัดเจนค่ะส่วนการที่มีเลือดประจำเดือนมากระปริดกระปรอยนี้ สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามายังสรุปสาเหตุของเลือดที่ออกผิดปกตินี้ไม่ได้นะคะ แนะนำรอสังเกตอาการต่อดูก่อนนะคะ แต่ถ้าในเดือนถัดๆไปยังมีเลือดออกกระปริดกระปรอยผิดปกติ แนะนำให้ไปพบสูตินารีแพทย์เพื่อตรวจวินิจฉัยโรคนะคะ